Πρόσληψη συμβασιούχων ορισμένου χρόνου σε αρχές εξωτερικής υπηρεσίας υπουργείου εξωτερικών

Περιγραφή: Η διαδικασία αφορά στην πρόσληψη συμβασιούχων ορισμένου χρόνου σε εξωτερικές υπηρεσίες του υπουργείου Εξωτερικών.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΕΞΩΤΕΡΙΚΩΝ
en: MINISTRY OF FOREIGN AFFAIRS
Οργανική μονάδα θεσμικού φορέα: title: el: ΣΤ1 ΔΙΕΥΘΥΝΣΗ ΠΡΟΣΩΠΙΚΟΥ & ΔΙΟΙΚΗΤΙΚΗΣ ΟΡΓΑΝΩΣΗΣ
Παρέχεται σε: Πολίτες
Σημεία εξυπηρέτησης: ΣΤ1 ΔΙΕΥΘΥΝΣΗ ΠΡΟΣΩΠΙΚΟΥ & ΔΙΟΙΚΗΤΙΚΗΣ ΟΡΓΑΝΩΣΗΣ
ΥΠΟΥΡΓΕΙΟ ΕΞΩΤΕΡΙΚΩΝ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 5 + (1)
Κόστος: Παρέχεται χωρίς κόστος
Εκτιμώμενος χρόνος: 3 μήνες
Διάρκεια ισχύος: Διάρκεια: P2Y
Τύπος: Καθορισμένη
Προϋποθέσεις: conditions_name: Οι συμβασιούχοι ορισμένου χρόνου, να είναι μόνιμοι κάτοικοι της χώρας που εδρεύει η Αρχή Εξωτερικής Υπηρεσίας και να γνωρίζουν την τοπική γλώσσα.
conditions_type: Μόνιμης κατοικίας/Διαμονής/Εγκατάστασης
conditions_name: Για τις θέσεις Επιστημονικού Συνεργάτη σε Γραφείο ΟΕΥ και Γραμματέα-Μεταφραστή σε Γραφείο Δημόσιας Διπλωματίας  θα πρέπει οι υποψήφιοι να είναι κάτοχοι πανεπιστημιακού διπλώματος και να έχουν συναφή εμπειρία.
conditions_type: Εκπαιδευτικές
conditions_name: Να έχουν κατώτατο όριο ηλικίας συμπληρωμένο το 21ο ή το 23ο, εφόσον πρόκειται για θέση Επιστημονικού Συνεργάτη ή εξειδικευμένου στελέχους Γραφείου Οικονομικών και Εμπορικών Υποθέσεων ή Γραφείου Δημόσιας Διπλωματίας. Οι Έλληνες πολίτες, υπόχρεοι στρατιωτικής θητείας, πρέπει να έχουν εκπληρώσει τις σχετικές υποχρεώσεις τους ή να έχουν απαλλαγεί νομίμως από αυτές. Ως ανώτατο όριο ηλικίας πρόσληψης προσδιορίζεται το εξηκοστό (60ο) έτος.
conditions_type: Ηλικιακές
conditions_name: Αντίγραφο ποινικού μητρώου.
conditions_type: Προϋποθέσεις περί μη τέλεσης αξιόποινων πράξεων
conditions_name: Άριστή γνώση της τοπικής γλώσσας. Επιπρόσθετο προσόν γνώση αγγλικής γαλλικής ή γερμανικής κατα περίπτωση θα αξιολογηθεί.
conditions_type: Εκπαιδευτικές
conditions_name: Κατοχη κωδικων χρηστη TAXISnet
conditions_type: Κατοχής κωδικών για είσοδο σε λογισμικό
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (email)
Κατατίθεται από: Νομικά πρόσωπα
Σημειώσεις: Η αίτηση πρόσληψης υποβάλλεται από τον ενδιαφερόμενο στην  Αρχή Εξωτερικής Υπηρεσίας Υπ. Εξωτερικών, που προκηρύσσει την θέση. Ο υποψήφιος θα πρέπει να αναφέρει ρητά σε ποιά Αρχή της Εξωτερικής Υπηρεσίας του ΥΠ. ΕΞ. ενδιαφέρεται να υποβάλλει την αίτηση του και για ποιά θέση. Η αίτηση θα πρέπει να είναι εμπρόθεσμη σύμφωνα με την  ημερομηνία που αναφέρεται στην προκήρυξη.
Τίτλος: Αίτηση προς πρόσληψη
Τύπος αίτησης: Αίτηση
Βήματα: step_description: Το υποβαλλόμενο αίτημα του Επικεφαλής της Αρχής για πλήρωση της θέσης συμβασιούχου θα πρέπει να αφορά ενεργοποιημένη κενή θέση και να περιέχει τεκμηριωμένη εισήγηση για το ύψος της αντιμισθίας του συμβασιούχου αφού ληφθούν υπόψη οι τοπικές συνθήκες της αγοράς εργασίας.
step_implementation: Έλεγχος
step_official: Αρμόδια Διεύθυνση
step_title: Αίτημα Αρχής Εξωτερικής Υπηρεσίας ΥΠΕΞ προς ΣΤ1 Δ/νση Προσωπικού για πρόσληψη συμβασιούχου υπαλλήλου.
step_description: Χορηγείται έγκριση προκήρυξης θέσης από την ΣΤ 1 Διεύθυνση ΥΠ.ΕΞ. προς την Αρχή Ε.Υ. υπό την προυπόθεση ότι η εν λόγω πρόσληψη εντάσσσεται εντός του ορίου, που τίθεται από τον ετήσια Απόφαση Υπουργείου Εσωτερικών. Με την τελευταία εγκρίνεται ο μέγιστος αριθμός  προσλήψεων από Αρχές Εξωτερικής Υπηρεσίας ΥΠΕΞ επιτοπίου προσωπικού με σχέση εργασίας ιδιωτικού δικαίου ορισμένου χρόνου, σε αντικατάσταση αποχωρούντων συμβασιούχων υπαλλήλων.
step_implementation: Υπογραφή
step_official: Αρμόδια Διεύθυνση
step_title: Εγκριση της ΣΤ1 Δ/νσης προς την Αρχή για προκήρυξη θέσης ΣΟΧ.
step_description: Η Αρχή προκηρρύσει την εγκριθείσα θέση, βάσει των οριζομένων στο Π.Δ. 410/88. Η εν λόγω προκήρυξη περιλαμβάνει περιγραφή της θέσης, των απαιτούμενων προϋποθέσεων και θέτει καταληκτική ημερομηνία υποβολής των απαιτούμενων δικαιολογητικών. Αναρτάται για τουλάχιστον δέκα (10) ημέρες τόσο στον διαδικτυακό τόπο της Αρχής όσο και με ανακοίνωση στα γραφεία της Αρχής.
step_official: Αρμόδιο Υπουργείο
step_title: Προκήρυξη θέσης ΣΟΧ από την Αρχή.
step_description: Η Αρχή, μετά τη λήξη της προθεσμίας που έθετε η προκήρυξη, προβαίνει σε σύσταση Τριμελούς Επιτροπής με αντικείμενο τον έλεγχο της νομιμότητας και πληρότητας των υποβληθέντων δικαιολογητικών και την επιλογή του πλέον κατάλληλου εκ των υποψηφίων , σύμφωνα με τις κείμενες διατάξεις. Ο Επικεφαλής της Αρχής αποστέλλει το εν λόγω πρακτικό Τριμελούς Επιτροπής στη ΣΤ1 Δ/νση του Υπουργείου Εξωτερικών,στην οποία και εισηγείται πρόσληψη συγκεκριμένου ατόμου ως ΣΟΧ.
step_official: Αρμόδιο Υπουργείο
step_title: Επιλογή από την Αρχή υποψηφίου για πρόσληψη
step_description: Η ΣΤ1 Δ/νση Προσωπικού & Διοικητικής Οργάνωσης του Υπουργείου Εξωτερικών ελέγχει την αποσταλείσα εισήγηση της Αρχής και εφόσον κριθεί πλήρης και νόμιμη ακολουθεί η σύνταξη Κ.Υ.Α. Συντάσεται από την ΣΤ1 Δ/νση Κοινή Υπουργική Απόφαση περί πρόσληψης ΣΟΧ, η οποία υπογράφεται από τον Υπουργό Εξωτερικών και αποστέλλεται στον Αναπληρωτή Υπουργό Οικονομικών για συνυπογραφή.
step_implementation: Χειροκίνητη ενέργεια
step_official: Αρμόδιο Υπουργείο
step_title: 'Ελεγχος/Σύνταξη /Υπογραφή /και Αποστολή από το Υπ. Εξωτερικών της Κοινής Υπουργικής Απόφασης πρόσληψης ΣΟΧ προς το Υπουργείο Οικονομικών (συναρμόδιο φορέα)
step_description: Επιστρέφεται η Κ.Υ.Α από το Υπ. Οικονομικών στο Υπ. Εξωτερικών το οποίο και την αποστέλλει προς Δημοσίευση σε ΦΕΚ. Εν συνεχεία αναρτάται στην Διαύγεια.
step_implementation: Χειροκίνητη ενέργεια
step_official: Αρμόδια Διεύθυνση
step_title: Επιστροφή Κοινής Υπουργικής Απόφασης /Αποστολή για δημοσίευση σε ΦΕΚ /Ανάρτηση στη Διαύγεια
step_description: Αποστέλλεται από την ΣΤ1 Δ/νση Προσωπικού στην Αρχή εγκριτικό πρόσληψης ΣΟΧ συνοδευόμενο από την Κ.Υ.Α. που έχει αναρτηθεί στην Διαύγεια.
step_implementation: Χειροκίνητη ενέργεια
step_official: Αρμόδια Διεύθυνση
step_title: Εγκριτικό της ΣΤ1 Δ/νσης περί Πρόσληψης  ΣΟΧ προς Αρχή .
step_description: Υπογράφεται Σύμβαση Ιδιωτικού Δικαίου Ορισμένου Χρόνου διετούς ισχύος μεταξύ του Προϊσταμένου της Αρχής και του συμβασιούχου, η οποία αποστέλλεται στις ΣΤ1 & ΣΤ4 Δ/νσεις. 
Η σύμβαση αυτή δύναται να ανανεώνεται.
step_title: Υπογραφή Σύμβασης Ιδιωτικού Δικαίου Ορισμένου Χρόνου
Εξερχόμενα: Διοικητική πράξη
Ενημέρωση Μητρώου
Σύμβαση
Νομοθεσία: rule_article: 422
rule_decision_number: 4781
rule_decision_year: 2021
rule_description: Στις Αρχές της Εξωτερικής Υπηρεσίας υφίστανται θέσεις προσωπικού με σύμβαση εργασίας Ιδιωτικού Δικαίου Ορισμένου Χρόνου, που έχουν συσταθεί με το π.δ. 194/1998 (Α’ 144). Για τις θέσεις της παρ. 2 προσλαμβάνονται, επιτοπίως, μόνιμοι κάτοικοι της χώρας όπου εδρεύει η συγκεκριμένη Αρχή, εφόσον γνωρίζουν την τοπική γλώσσα, με κοινή απόφαση των Υπουργών Εξωτερικών και Οικονομικών, μετά από εισήγηση του προϊσταμένου της εν λόγω Αρχής. Με την ίδια απόφαση καθορίζεται και το ύψος της αντιμισθίας των ανωτέρω υπαλλήλων, μετά από εισήγηση του προϊσταμένου της Αρχής, και αφού ληφθούν υπόψη οι τοπικές συνθήκες της αγοράς εργασίας. Η πρόσληψη γίνεται με σύμβαση εργασίας Ιδιωτικού Δικαίου διαρκείας δύο (2) ετών, η οποία καταρτίζεται από τον προϊστάμενο της Αρχής και η οποία δύναται να ανανεώνεται, κατ’ εξαίρεση των κειμένων διατάξεων.
 Ειδικά για τα Γραφεία Οικονομικών και Εμπορικών Υποθέσεων και τα Γραφεία Δημόσιας Διπλωματίας μπορεί να συσταθούν και θέσεις πτυχιούχων επιστημονικών συνεργατών και εξειδικευμένων στελεχών, οι οποίοι απαιτείται να: α) είναι Έλληνες πολίτες, μόνιμοι κάτοικοι της Χώρας, ή πολίτες της χώρας όπου εδρεύει το Γραφείο, β) είναι κάτοχοι πανεπιστημιακού διπλώματος ή να έχουν επαγγελματική εμπειρία, συναφή με το αντικείμενο που περιγράφεται στη σύμβαση πρόσληψης, γ) γνωρίζουν άριστα τη γλώσσα της χώρας όπου εδρεύει η αρχή, στο πλαίσιο της οποίας λειτουργεί το Γραφείο και, εφόσον δεν γνωρίζουν ελληνικά, τουλάχιστον αγγλικά, γαλλικά ή γερμανικά. Η γνώση μίας από τις γλώσσες αγγλική, γαλλική ή γερμανική αποτελεί πρόσθετο προσόν. Για τους πολίτες της χώρας όπου εδρεύει η Αρχή, στο πλαίσιο της οποίας λειτουργεί το Γραφείο, οι προσλαμβανόμενοι πρέπει να έχουν ως μητρική τη γλώσσα της χώρας αυτής, γνώση δε της ελληνικής γλώσσας συνιστά πρόσθετο προσόν.
 Ως προς το επιτόπιο προσωπικό το οποίο καλύπτει ανάγκες διοικητικής υποστήριξης των Γραφείων Οικονομικών και Εμπορικών Υποθέσεων και των Γραφείων Δημόσιας Διπλωματίας, οι προσλαμβανόμενοι, πρέπει, εκτός των προϋποθέσεων των περ. α’ και γ’ της παρ. 4, να είναι απόφοιτοι τουλάχιστον Σχολής Μέσης Εκπαίδευσης και να γνωρίζουν χρήση ηλεκτρονικού υπολογιστή.
Για την πρόσληψη του επιτόπιου προσωπικού που υποστηρίζει τα Γραφεία Οικονομικών και Εμπορικών Υποθέσεων και τα Γραφεία Δημόσιας Διπλωματίας απαιτείται και εισήγηση του προϊσταμένου αυτών προς τον προϊστάμενο της Αρχής.
 Για τις προαναφερόμενες κατηγορίες των επιτόπιων υπαλλήλων με σύμβαση Ιδιωτικού Δικαίου Ορισμένου Χρόνου και των υπαλλήλων διοικητικής υποστήριξης των Γραφείων Οικονομικών και Εμπορικών Υποθέσεων και των Γραφείων Δημόσιας Διπλωματίας, ως κατώτατο όριο πρόσληψης προσδιορίζεται το εικοστό πρώτο (21ο) έτος ηλικίας τους, συμπληρωμένο. Για τους επιστημονικούς συνεργάτες και τα εξειδικευμένα στελέχη των Γραφείων Οικονομικών και Εμπορικών Υποθέσεων και των Γραφείων Δημόσιας Διπλωματίας, το αντίστοιχο όριο είναι το εικοστό τρίτο (23ο) έτος συμπληρωμένο. Οι Έλληνες πολίτες, υπόχρεοι στρατιωτικής θητείας, πρέπει να έχουν εκπληρώσει τις σχετικές υποχρεώσεις τους ή να έχουν απαλλαγεί νομίμως από αυτές. Ως ανώτατο όριο ηλικίας πρόσληψης προσδιορίζεται το εξηκοστό (60ό) έτος, εκτός εξαιρέσεων που προϋποθέτουν πρόβλεψη στην επιτόπια νομοθεσία ή έκτακτη ανάγκη της Αρχής. Σε κάθε περίπτωση, το ανώτατο όριο προσδιορίζεται από το άρθρο 49 του π.δ. 410/1998 (Α’ 191).
Οι προσλαμβανόμενοι σύμφωνα με τις παρ. 3, 4, 5 και 6, εφόσον έχουν την ελληνική ιθαγένεια, μπορούν, με αίτησή τους, να υπαχθούν στην ελληνική νομοθεσία περί κοινωνικής ασφάλισης ή να ασφαλισθούν σε επιτόπιο ασφαλιστικό φορέα, αν παρέχεται η σχετική δυνατότητα. Οι αλλοδαποί διέπονται από την επιτόπια κοινωνικοασφαλιστική νομοθεσία. Το ποσοστό του ασφαλίστρου που αναλογεί στον εργοδότη δεν δύναται να υπερβαίνει το αντίστοιχο, προβλεπόμενο για τους ασφαλισμένους στον e-ΕΦΚΑ ποσοστό, εφόσον δεν προβλέπεται διαφορετικά από την επιτόπια νομοθεσία, και, σε κάθε περίπτωση, βαρύνει το ελληνικό Δημόσιο. Στη συναπτόμενη μεταξύ εργοδότη και εργαζομένου σύμβαση γίνεται αναφορά της υποχρέωσης ασφάλισης του εργαζομένου εκ μέρους του ελληνικού Δημοσίου.
 Για τη ρύθμιση θεμάτων ασφάλισης, συνταξιοδότησης, αποζημίωσης, καθώς και των λοιπών εργατικών ζητημάτων, για μεν τους αλλοδαπούς εφαρμόζεται το αλλοδαπό δίκαιο, για δε τους Έλληνες πολίτες το δίκαιο το οποίο καθορίζεται από τη σύμβαση.
Οι κατά την έναρξη ισχύος του παρόντος συμβασιούχοι Αορίστου Χρόνου της Εξωτερικής Υπηρεσίας διατηρούν το κατά νόμο συμβατικό και μισθολογικό καθεστώς τους μέχρι την καθ’ οποιονδήποτε τρόπο αποχώρηση από την Eξωτερική Yπηρεσία, οπότε οι θέσεις αυτές μετατρέπονται σε Ορισμένου Χρόνου της Αρχής όπου υπηρετούν.
Με κοινή απόφαση των Υπουργών Εξωτερικών και Οικονομικών, μετά από εισήγηση του Προϊσταμένου της Αρχής, δύναται να αναπροσαρμόζεται το ύψος της αντιμισθίας των ανωτέρω, σε συμμόρφωση με τις υποχρεωτικού χαρακτήρα διατάξεις της επιτόπιας νομοθεσίας που ρυθμίζουν το μισθολογικό καθεστώς.Δεν δύνανται να προσληφθούν όσοι έχουν καταδικασθεί για κακούργημα και σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, απιστία, δωροδοκία, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής. Οι προσλαμβανόμενοι υποχρεούνται να υποβάλουν στην οικεία Αρχή υπεύθυνη δήλωση σχετικά με τη μη συνδρομή στο πρόσωπό τους κωλύματος, λόγω καταδίκης για τα ως άνω εγκλήματα. Αν η δήλωση είναι ψευδής ή ανακριβής, η σύμβαση εργασίας είναι αυτοδικαίως άκυρη και η πρόσληψη ανακαλείται υποχρεωτικά από τον προϊστάμενο της οικείας Αρχής.
 Ο προϊστάμενος της οικείας Αρχής εκδίδει πρόσκληση ενδιαφέροντος για την πρόσληψη του προσωπικού, η οποία αναρτάται τουλάχιστον δέκα (10) ημέρες πριν από την καταληκτική ημερομηνία της υποβολής των απαιτούμενων δικαιολογητικών, τόσο στον διαδικτυακό τόπο όσο και στον πίνακα ανακοινώσεων της Αρχής. Το προσωπικό που θα προσληφθεί επιλέγεται από τον προϊστάμενο της οικείας Αρχής, ο οποίος καταρτίζει και υπογράφει τη σύμβαση εργασίας, κατόπιν έγκρισης της Κεντρικής Υπηρεσίας του Υπουργείου Εξωτερικών. (όπως έχει τροποποιηθεί από τον ν. 4998 ( Α ΄221))
rule_gazette_doc_issue: Α
rule_gazette_doc_number: 31
rule_type: Νόμος
rule_decision_number: 410
rule_decision_year: 1988
rule_description: Κώδικας προσωπικού με σύμβαση εργασίας ιδιωτικού δικαίου του δημοσίου.
rule_gazette_doc_issue: Α
rule_gazette_doc_number: 191
rule_type: Προεδρικό Διάταγμα
rule_article: 60
rule_decision_number: 5166
rule_decision_year: 2024
rule_description: Άρθρο 60
Προσωπικό με σύμβαση εργασίας Ιδιωτικού Δικαίου Τροποποίηση παρ. 3, 6, 7, 8, 9 και 11 άρθρου 422 ν. 4781/2021

1. Στην παρ. 3 του άρθρου 422 του ν. 4781/2021 (Α’ 31), περί προσωπικού με σύμβαση εργασίας ιδιωτικού δικαίου, επέρχονται οι ακόλουθες τροποποιήσεις: α) στο δεύτερο εδάφιο προστίθενται οι λέξεις «η επιτόπια εργατική νομοθεσία και», β) προστίθενται εδάφια τέταρτο, πέμπτο και έκτο και η παρ. 3 διαμορφώνεται ως εξής:

«3. Για τις θέσεις της παρ. 2 προσλαμβάνονται, επιτοπίως, μόνιμοι κάτοικοι της χώρας όπου εδρεύει η συγκεκριμένη Αρχή, εφόσον γνωρίζουν την τοπική γλώσσα, με κοινή απόφαση των Υπουργών Εξωτερικών και Εθνικής Οικονομίας και Οικονομικών, μετά από εισήγηση του προϊσταμένου της εν λόγω Αρχής. Με την ίδια απόφαση καθορίζεται και το ύψος της αντιμισθίας των ανωτέρω υπαλλήλων, μετά από εισήγηση του προϊσταμένου της Αρχής, και αφού ληφθούν υπόψη η επιτόπια εργατική νομοθεσία και οι τοπικές συνθήκες της αγοράς εργασίας. Η πρόσληψη γίνεται με σύμβαση εργασίας Ιδιωτικού Δικαίου διαρκείας δύο (2) ετών, η οποία καταρτίζεται από τον προϊστάμενο της Αρχής και η οποία δύναται να ανανεώνεται, κατ’ εξαίρεση των κειμένων διατάξεων. Στη σύμβαση εργασίας, πέραν της αντιμισθίας, γίνεται υποχρεωτικώς αναφορά στα επιτοπίως προβλεπόμενα επιδόματα, καθώς και στην κοινωνική ασφάλιση, με ρητή ανάλυση του ύψους των εργοδοτικών εισφορών και των εισφορών του εργαζομένου. Αναπροσαρμογή της αντιμισθίας είναι δυνατή κατά την ανανέωση της σύμβασης, μετά από τεκμηριωμένη εισήγηση του προϊσταμένου της Αρχής. Κατ’ εξαίρεση, είναι δυνατή η αναπροσαρμογή της αντιμισθίας και πριν από τη λήξη της διετίας, εφόσον αυτή επιβάλλεται από την επιτόπια εργατική νομοθεσία, μετά από τεκμηριωμένη εισήγηση του προϊσταμένου της Αρχής.»

2. Στην παρ. 6 του άρθρου 422 του ν. 4781/2021, επέρχονται οι ακόλουθες τροποποιήσεις: α) στο τέταρτο εδάφιο, διαγράφονται οι λέξεις «, εκτός εξαιρέσεων που προϋποθέτουν πρόβλεψη στην επιτόπια νομοθεσία ή έκτακτη ανάγκη της Αρχής», β) το πέμπτο εδάφιο διαγράφεται και η παρ. 6 διαμορφώνεται ως εξής:

«6. Για τις προαναφερόμενες κατηγορίες των επιτόπιων υπαλλήλων με σύμβαση Ιδιωτικού Δικαίου Ορισμένου Χρόνου και των υπαλλήλων διοικητικής υποστήριξης των Γραφείων Οικονομικών και Εμπορικών Υποθέσεων και των Γραφείων Δημόσιας Διπλωματίας, ως κατώτατο όριο πρόσληψης προσδιορίζεται το εικοστό πρώτο (21ο) έτος ηλικίας τους, συμπληρωμένο. Για τους επιστημονικούς συνεργάτες και τα εξειδικευμένα στελέχη των Γραφείων Οικονομικών και Εμπορικών Υποθέσεων και των Γραφείων Δημόσιας Διπλωματίας, το αντίστοιχο όριο είναι το εικοστό τρίτο (23ο) έτος συμπληρωμένο. Οι Έλληνες πολίτες, υπόχρεοι στρατιωτικής θητείας, πρέπει να έχουν εκπληρώσει τις σχετικές υποχρεώσεις τους ή να έχουν απαλλαγεί νομίμως από αυτές. Ως ανώτατο όριο ηλικίας πρόσληψης προσδιορίζεται το εξηκοστό (60ό) έτος.»

3. Στην παρ. 7 του άρθρου 422 του ν. 4781/2021, διαγράφονται τα εδάφια τρίτο και τέταρτο και η παρ. 7 διαμορφώνεται ως εξής:

«7. Οι προσλαμβανόμενοι σύμφωνα με τις παρ. 3, 4, 5 και 6, εφόσον έχουν την ελληνική ιθαγένεια, μπορούν, με αίτησή τους, να υπαχθούν στην ελληνική νομοθεσία περί κοινωνικής ασφάλισης ή να ασφαλισθούν σε επιτόπιο ασφαλιστικό φορέα, αν παρέχεται η σχετική δυνατότητα. Οι αλλοδαποί διέπονται από την επιτόπια κοινωνικοασφαλιστική νομοθεσία.»

4. Η παρ. 8 του άρθρου 422 του ν. 4781/2021 αντικαθίσταται ως εξής:

«8. Η ως άνω υπαγωγή ρυθμίζει αντίστοιχα και θέματα συνταξιοδότησης, αποζημίωσης, επιδομάτων, αδειών και λοιπά εργατικά θέματα.»

5. Στην παρ. 9 του άρθρου 422 του ν. 4781/2021, επέρχονται οι ακόλουθες τροποποιήσεις: α) η υφιστάμενη διάταξη αριθμείται ως περ. α), β) προστίθεται περ. β) και η παρ. 9 διαμορφώνεται ως εξής:

«9.α) Οι κατά την έναρξη ισχύος του παρόντος συμβασιούχοι αορίστου χρόνου της Εξωτερικής Υπηρεσίας διατηρούν το κατά νόμο συμβατικό και μισθολογικό καθεστώς τους μέχρι την καθ’ οποιονδήποτε τρόπον αποχώρηση από την Εξωτερική Υπηρεσία, οπότε οι θέσεις αυτές μετατρέπονται σε ορισμένου χρόνου της Αρχής όπου υπηρετούν. Με κοινή απόφαση των Υπουργών Εξωτερικών και Εθνικής Οικονομίας και Οικονομικών, μετά από εισήγηση του Προϊσταμένου της Αρχής, δύναται να αναπροσαρμόζεται το ύψος της αντιμισθίας των ανωτέρω, σε συμμόρφωση με τις υποχρεωτικού χαρακτήρα διατάξεις της επιτόπιας νομοθεσίας που ρυθμίζουν το μισθολογικό καθεστώς.

β) Ειδικά για τους συμβασιούχους αορίστου χρόνου οι οποίοι έχουν προσληφθεί δυνάμει των άρθρων 68, 69 και 70 του ν. 419/1976 (Α’ 221), το ύψος της αποζημίωσης υπηρεσίας αλλοδαπής που λαμβάνουν δύναται να αναπροσαρμόζεται, με κοινή απόφαση των Υπουργών Εξωτερικών και Εθνικής Οικονομίας και Οικονομικών, για το μεν προσωπικό του άρθρου 68 μέχρι του ποσοστού που ορίζεται για τον Γραμματέα Δ΄ του Κλάδου Διοικητικής και Λογιστικής Υποστήριξης, για το δε προσωπικό των άρθρων 69 και 70 μέχρι του ποσοστού που ορίζεται για τον Επιμελητή του Κλάδου Επιμελητών, χωρίς να δικαιούνται προσαυξήσεις λόγω οικογενειακών βαρών και στέγασης.»

6. Στην παρ. 11 του άρθρου 422 του ν. 4781/2021 προστίθεται δεύτερο εδάφιο και η παρ. 11 διαμορφώνεται ως εξής:

«11. Για το προσωπικό της παρ. 10 εφαρμόζονται αναλογικά οι παρ. 7 και 8. Για το προσωπικό της παρ. 2 εφαρμόζονται αναλογικά οι περ. δ) και ε) της παρ. 10.»
rule_gazette_doc_issue: Α
rule_gazette_doc_number: 206
rule_type: Νόμος
rule_article: 19
rule_decision_number: 4998
rule_decision_year: 2022
rule_description: Άρθρο 19
Συμβασιούχοι αορίστου χρόνου Αρχών Εξωτερικής Υπηρεσίας Τροποποίηση παρ. 9 άρθρου 422 ν. 4781/2021

Στην παρ. 9 του άρθρου 422 του ν. 4781/2021 (Α’ 31) προστίθεται δεύτερο εδάφιο και η παρ. 9 διαμορφώνεται ως εξής:

«9. Οι κατά την έναρξη ισχύος του παρόντος συμβασιούχοι Αορίστου Χρόνου της Εξωτερικής Υπηρεσίας διατηρούν το κατά νόμο συμβατικό και μισθολογικό καθεστώς τους μέχρι την καθ’ οποιονδήποτε τρόπον αποχώρηση από την Eξωτερική Yπηρεσία, οπότε οι θέσεις αυτές μετατρέπονται σε Ορισμένου Χρόνου της Αρχής όπου υπηρετούν. Με κοινή απόφαση των Υπουργών Εξωτερικών και Οικονομικών, μετά από εισήγηση του Προϊσταμένου της Αρχής, δύναται να αναπροσαρμόζεται το ύψος της αντιμισθίας των ανωτέρω, σε συμμόρφωση με τις υποχρεωτικού χαρακτήρα διατάξεις της επιτόπιας νομοθεσίας που ρυθμίζουν το μισθολογικό καθεστώς».
rule_gazette_doc_issue: Α
rule_gazette_doc_number: 221
rule_type: Νόμος
Παρατηρήσεις: Πρόκειται για διαδικασία όπου, έπειτα από συνεργασία του Υπουργείου Εξωτερικών με τα Υπουργεία Εσωτερικών και Οικονομικών, προσλαμβάνονται από τις Αρχές Εξωτερικής Υπηρεσίας επιτόπιοι ως συμβασιούχοι υπάλληλοι Ιδιωτικού Δικαίου Ορισμένου Χρόνου κατόπιν έγκρισης της Κεντρικής Υπηρεσίας του Υπουργείου Εξωτερικών σύμφωνα με τις κείμενες διατάξεις.
Σχετικά: Έννομα μέσα προστασίας ή έφεσης: Δικαστική Προσφυγή
Δείτε επίσης: title: el: Αντίγραφο Ποινικού Μητρώου
en: Copy of Criminal Record
Άλλες πληροφορίες: Επίσημος τίτλος: Πρόσληψη συμβασιούχων υπαλλήλων ορισμένου χρόνου σε Αρχές Εξωτερικής Υπηρεσίας Υπουργείου Εξωτερικών